钦定古今图书集成/理学汇编/文学典/第145卷 > 徐师曾文体明辩 > 《题嘉祐贺老人星见表批答》宋·周必大
## 钦定古今图书集成/理学汇编/文学典/第145卷 > 徐师曾文体明辩 > 《题嘉祐贺老人星见表批答》宋·周必大

宋元宪公五世孙梓示嘉祐四年正月，仁宗朝批答
枢密院官《贺春分前老人星见表》一通，使副凡四人，
宋公为之长，故子孙得藏当时之批答。观所续之纸，
正与表同，乃录某《玉堂杂记》附其后，知南渡已来，百
司失旧制多矣。梓云：人多以无御宝为疑，即告之曰：
“诏书单赐，所以用宝，就批原表之后，何必宝也。”梓请
并书之。庆元六年庚申十一月二十九日。